Lõpmatus inflatsioonilises Universumis juhtub kõik, mis juhtuda saab; õigupoolest juhtub see lõpmata arv kordi. Et teooriast midagi ennustada, peab oskama eristada tõenäoseid sündmusi ebatõenäostest. Häda on selles, et lõpmatult paisuvas Universumis on lõpmatu arv universumimulle, kus inflatsioon on lõppenud. Tõenäosus, et teatud arvul universumitel on mingi omadus, on lõpmatus  jagatud lõpmatusega - mõttetus. Et ennustada midagi mõttekat, tuleb lõpmatused kuidagi teha lõplikuks, kuid vastus sõltub sellest, kuidas seda tehakse.